Driejarige nou lid van Mensa | Maroela Media
Muhammad Haryz Nadzim (Foto: Nur Anira Asyikin/Facebook
'n Driejarige seun van Maleisië, wat in die Verenigde Koninkryk bly, is tans die jongste lid van Mensa UK – die internasionale vereniging vir persone met hoë IK's.
Muhammad Haryz Nadzim is genooi om by Mensa aan te sluit ná hy tydens 'n ontmoeting met 'n sielkundige 142 op die Stanford-Binet-IK-toets behaal het. Dit beteken Haryz is deel van slegs 0,3% van die bevolking met só hoë IK.
Metro UK berig Haryz se ma, Nur Anira Asyikin Hashim (30), het gesê die geheim van haar seun se intelligensie is waarskynlik dat hy al vroeg aan boeke blootgestel is. Die slimkop was maar sewe maande oud toe hy sy eerste woorde gesê het. As tweejarige het hy reeds vir homself slaaptydstories gelees.
Anira en haar man, Mohd Hilmy Naim Mohd Yakin, het albei 'n agtergrond in ingenieurswese. Hulle het egter nooit verwag dat hul seun só slim sou wees nie. "Ons het nie baie ervaring nie, so ons het gedink dis maar net hoe kinders is," verduidelik Anira. "Eers toe hy kleuterskool toe is, het ons gehoor hy is meer gevorderd as ander kinders."
Anira en Mohd Hilmy het 'n YouTube-kanaal, genaamd Little Haryz, begin om ander kinders aan te moedig.
Ondanks sy hoë IK, sê Anira haar seuntjie is in alle ander opsigte net soos enige driejarige. "Hy spring graag in poele, verf graag, sing graag … al die dinge wat 'n ander driejarige van hou. Sy gunstelingprogramme is Story Bots en Numberblocks, maar hy gesels graag met ouer kinders en volwassenes."
Haryz vra ook graag vrae oor die ruimte en wiskunde.
Foto: Nur Anira Asyikin/Facebook
Die egpaar is dankbaar dat hy 'n lid is van Mensa en glo dit is sy eerste treë in sy reis om ongelooflike dinge te vermag. "Dit is opwindend en ons is seker dit sal hom selfvertroue gee. Die belangrikste ding is dat hy tevrede sal wees met enigiets wat hy wil doen, en ons sal trots wees op hom maak nie saak wat hy bereik nie."
Mensa se vereiste vir lidmaatskap is dat persone minstens of meer as 98% op sekere gestandaardiseerde IK-toetse moet behaal, soos die Stanford-Binet-IK-toets. Die minimum aanvaarde slaagsyfer op Stanford-Binet is 132 en vir Cattell 148.
Mensa International het ongeveer 134 000 lede in 100 lande.
Elise Tan-Roberts, ook van die Verenigde Koninkryk, is die jongste persoon wat ooit by Mensa aangesluit het. Sy het volledige lidmaatskap ontvang toe sy slegs twee jaar en vier maande oud was.
Ek wonder of die geweldige hoè intelligensie sover enige wêreldklas PRESTASIES opgelewer het?
Of is dit net nuttelose statistiek?
Mensa ma die kind is slim
Kan hulle nie vir my enetjie kloon vir aanneming nie, net oor daai pragtige, rustige kyk, gesiggie, geen probleem sal ooit vir hom te groot wees nie. Soos hy daar lyk, so sal hy blymoedig als aanpak, watter aanwins vir ons planeet sal hierdie mannetjie nie 'binnekort' wees nie.
My dogter het 'n lid van Mensa geword op 5-jarige ouderdom, ons het haar ook deur 'n sielkundige laat sertifiseer. Mensa het 'n Magic program vir die intelektuele stimulering van kinders met superieure IKs.
My swaer se dogtertjies van 13 gaan hoërskool toe ….hulle dra net plakkies,crocs en slip-on skoene…want hulle kan nog nie skoene met veters vasmaak nie …ook nie hul eie hare borsel en n vlegsel of ponie-stert daarmee maak nie.